Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Maiorga Ramírez Erro jaunak egindako galderaren erantzuna, Foru Diputazioak emana, etxebizitza hutsen errolda egiteari buruzkoa. Galdera 2020ko martxoaren 13ko 35. Nafarroako Parlamentuko Aldizkari Ofizialean argitaratu zen.

Iruñean, 2020ko maiatzaren 28an

Lehendakaria: Unai Hualde Iglesias

ERANTZUNA

EH Bildu Nafarroa talde parlamentarioari atxikitako foru parlamentari Maiorga Ramírez Errok 20PES-00053 zenbakiko galdera egin du, idatziz erantzutekoa. Honen bidez, Lurraldearen Antolamenduko, Etxebizitzako, Paisaiako eta Proiektu Estrategikoetako kontseilariak honako hau jakinarazten dizu:

Etxebizitza Hutsen Erregistroa prestatzeko lanari bi pertsona atxiki zaizkio: Programen Hedapenerako eta Ikuskapenerako Zerbitzuko burua, lanaldi partzialean, eta Ikuskapen Ataleko burua. Aurreikusi da hemendik gutxira Administrazio Publikoko teknikari bat (arlo juridikoa) eta bi administrari ere sartzea zerbitzuan.

Gainera, erregistroa prestatzeko beharrezkoa da Lur-ondasunen eta Ondarearen gaineko Tributuen Zerbitzuaren, Tributuen arloko Informazio Sistemen Zerbitzuaren eta Departamentuetako Informazio Sistemen Zerbitzuaren lankidetza.

Nafarroako etxebizitzen titularrei buruzko datuak Excel dokumentu batean jasotzen dira, eta bertan adierazten dira, baita ere, ur- eta argi-kontsumoak. Hogei etxebizitza edo gehiagoren titular diren pertsona fisiko edo juridikoen hautaketa bat egiten da, etxebizitza hutsak eta etxebizitza-edukitzaile handiak bereizteko.

Era berean, beste Excel dokumentu bat sortzen da, Nafarroako hiru etxebizitza edo gehiagoren titularren datuekin, eta proiektu pilotuan aintzat hartutako udalerrietan daudenak hautatzen dira; hau da: Bera, Burlata, Cárcar, Corella, Altsasu, Arantza, lgantzi, Lesaka eta Etxalar.

Ezinezkoa da zenbatespen ekonomiko bat egitea, lanak Foru Administrazioaren beraren baliabideekin egiten baitira.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko maiatzaren 28an

Lurraldearen Antolamenduko, Etxebizitzako, Paisaiako eta Proiektu Estrategikoetako kontseilaria: José María Aierdi Fernández de Barrena